**Csongrád Város Polgármesterétől M**

Száma: Fjl/607-3/2021.

Témafelelős: Forgó M.

**ELŐTERJESZTÉS**

**Csongrád Városi Önkormányzat Városgazdasági, Ügyrendi és**

**Összeférhetetlenségi Bizottsága 2021. szeptember 27-i ülésére**

Tárgy: A Csongrád, Fő utca 2-4. szám alatti Center Sport üzlethelyiség bérleti szerződésének meghosszabbítása

Tisztelt Bizottság!

Szarvasné Kovács Nikoletta egyéni vállalkozó 2006. augusztus 16. napja óta bérlője az önkormányzat tulajdonát képező Csongrád, Fő utca 2-4. szám alatti, 53 m2 alapterületű, „Center Sport” elnevezésű üzlethelyiségnek, melyben sport ruházati termékeket árusítanak. A bérlő jelenleg 63.600 Ft/hó + ÁFA bérleti díjat fizet, bérleti szerződésének határideje 2021. szeptember 30. napján lejár. A bérlőnek a bérbeadó felé az üzlethelyiség vonatkozásában bérleti díj tartozása nincs.

Szarvasné Kovács Nikoletta azzal a kérelemmel fordult önkormányzatunkhoz, hogy kéri az üzlethelyiség bérleti szerződésének meghosszabbítását a korábbi szerződéses feltételekkel további 5 évre, azaz 2026. szeptember 30. napjáig.

Tekintettel arra, hogy az üzlet kereskedelmi tevékenysége a város lakosságának ellátása szempontjából széles lakossági igényt elégít ki, az üzlet fennmaradásának érdekében javasolom a kérelem jóváhagyását, és a 8/2013.(II.25.) önkormányzati rendelet (vagyonrendelet) 6. § (4) bek. alapján a pályázat illetve árverés alóli mentesítés megadásával a bérleti szerződés fentiek szerinti módosítását, a szerződés egyéb rendelkezéseinek változatlanul hagyása mellett.

Kérem az előterjesztés megtárgyalását és a határozati javaslat elfogadását.

## HATÁROZATI JAVASLAT

Csongrád Városi Önkormányzat Városgazdasági, Ügyrendi és ÖsszeférhetetlenségiBizottsága megtárgyalta aCsongrád, Fő utca 2-4. sz. alatti Center Sport üzlethelyiség bérlőjének bérleti szerződés hosszabbításra irányuló kérelmét, és az alábbi határozatot hozza:

A Bizottság a 8/2013.(II.25.) önkormányzat rendelet 6. § (4) bek. alapján, a kereskedelmi tevékenységének folytatása érdekében a pályázat illetve árverés alóli mentesítést Szarvasné Kovács Nikoletta egyéni vállalkozó részére megadja.

A Bizottság felkéri a polgármestert a bérleti szerződés határidejének 2026. szeptember 30. napjáig történő meghosszabbítására a szerződés egyéb rendelkezéseinek változatlanul hagyása mellett.

Felelős: Bedő Tamás polgármester

Határidő: azonnal

Csongrád, 2021. szeptember 22.

Bedő Tamás

polgármester